
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 207 
26 Μαρτίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Ειδικής Πνευματικής Οργάνωσης με την επω¬ 
νυμία «ΠΝΕΥΜΑΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ 
ΙΕΡΟΥ ΝΑΟΥ ΑΓΙΟΥ ΑΝΔΡΕΟΥ ΑΙΓΙΝΙΟΥ ΙΕΡΑΣ 
ΜΗΤΡΟΠΟΛΗΣ ΚΙΤΡΟΥΣ ΚΑΙ ΚΑΤΕΡΙΝΗΣ. 1 

Σύσταση Εκκλησιαστικού Ιδρύματος στην Ιερά Μητρό¬ 
πολη Λευκάδος και Ιθάκης με την επωνυμία «Ενο- 
ριακά Πνευματικό Κέντρο Ιερού Ναού Ευαγγελι- 
•στρίας Λευκάδος και Κανονισμός λειτουργίας αυ¬ 
τού . 2 

Σύσταση εκκλησιαστικού Ιδρύματος στην Ιερά Μητρό¬ 
πολη Μονεμβασίας και Σπάρτης με την επωνυμία 
«Ενοριακό Πνευματικό Κέντρο Μολάων» και Κανονι¬ 
σμός λειτουργίας αυτού . 3 

Σύσταση Εκκλησιαστικού Ιδρύματος της Ιερός Μητρο- 
πόλεως Σταγών και Μετεώρων παρά τω Ενοριακώ 
Ιερώ Ναώ Οσίων Μετεωριτών Πατέρων υπό την 
επωνυμία «Πνευματικόν Ενοριακόν Κέντρον Οσίων 

Μετεωριτών Πατέρων Καλαμπάκας» . 4 

Σύσταση Εκκλησιαστικού Ιδρύματος στην Ιερά Μητρό¬ 
πολη Σύρου με την επωνυμία «Εκκλησιαστικό Πνευ¬ 
ματικό Κέντρο Χρούσσων Σύρου» και Κανονισμός 
Λειτουργίας αυτού . 5 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

0) 

Σύσταση Ειδικής Πνευματικής Οργάνωσης με την επωνυ¬ 
μία «ΠΝΕΥΜΑΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ ΙΕ¬ 
ΡΟΥ ΝΑΟΥ ΑΓΙΟΥ ΑΝΔΡΕΟΥ ΑΙΓΙΝΙΟΥ ΙΕΡΑΣ ΜΗ¬ 
ΤΡΟΠΟΛΗΣ ΚΙΤΡΟΥΣ ΚΑΙ ΚΑΤΕΡΙΝΗΣ». 

ΙΕΡΑ ΜΗΤΡΟΠΟΛΗ ΚΙΤΡΟΥΣ ΚΑΙ ΚΑΤΕΡΙΝΗΣ 

Έχοντας υπόψη το άρθρο 67 του Ν. 590/1977 «περί 
καταστατικού χάρτου της Εκκλησίας της Ελλάδος», το άρ¬ 
θρο 20 παρ. 2 του με αριθμ. 1 /1969 Κανονισμό της I. Συ¬ 
νόδου περί οργανισμού Διοικήσεως Εκκλ. Σωματείων και 
Ιδρυμάτων, τους I. Κανόνες της Αγίας μας Εκκλησίας, οι 
οποίοι επιβάλλουν στον επίσκοπο τη φιλανθρωπία και 
γνωρίζοντας τις υποχρεώσεις μας απέναντι στο πλήρωμα 


της I. Μητρόπολής μας, κάτω από τις σημερινές δύσκολες 
κοινωνικές συνθήκες, αποφασίζουμε: 

Τη σύσταση στην Ενορία Αγίου Ανδρέου Αιγινίου, της I. 
Μητρόπολης Κίτρους και Κατερίνης, Ειδικής Πνευματικής 
Οργάνωσης με την επωνυμία «ΠΝΕΥΜΑΤΙΚΟ ΚΑΙ ΠΟΛΙ¬ 
ΤΙΣΤΙΚΟ ΚΕΝΤΡΟ Ι.Ν. ΑΓΙΟΥ ΑΝΔΡΕΟΥ ΑΙΓΙΝΙΟΥ I. ΜΗ¬ 
ΤΡΟΠΟΛΗΣ ΚΙΤΡΟΥΣ ΚΑΙ ΚΑΤΕΡΙΝΗΣ» με σκοπό την 
ανάπτυξη δραστηριοτήτων για την πνευματική οικοδομή 
του λαού του θεού και ιδιαίτερα την κατανόηση από τους 
χριστιανούς και μάλιστα των νέων της αποστολής του αν¬ 
θρώπου στην κοινωνία, την καλλιέργεια του όρθοδοξου 
χριστιανικού φρονήματος, την προσέγγιση των νέων στα 
ιδανικά της φυλής μας κάτω απά την Ελληνορθόδοξη πα¬ 
ράδοση, την ψυχαγωγία τους και την καλλιέργεια της αγά¬ 
πης στις τέχνες και τις επιστήμες κ.τ.λ. 

Η απόφαση αυτή, να δημοσιευθεί στην Εφημερίδα της 
Κυβερνήσεως 

Κατερίνη, 1 Μαρτίου 1993 
ΐ Ο Κίτρους και Κατερίνης ΑΓΑΘΟΝΙΚΟΣ 

ΚΑΝΟΝΙΣΜΟΣ 

Λειτουργίας Πνευματικού - Πολιτιστικού Κέντρου Ι.Ν. 

Αγίου Ανδρέου Αιγινίου, Ιερός Μητρόπολης Κίτρους 

και Κατερίνης. 

Άρθρο Ιο 

Έδρα - Τίτλος - Σφραγίδα 

Στην Ενορία του Αγίου Ανδρέου Αιγινίου της Ιερός Μη¬ 
τρόπολης Κίτρους και Κατερίνης ιδρύεται Εκκλησιαστικό 
Ίδρυμα, το οποίο θα λειτουργεί σε κτίριο παραπλεύρως 
του Ιερού Ναού, με την επωνυμία «Πνευματικό - Πολιτι¬ 
στικό Κέντρου Ι.Ν. Ανδρέου Αιγινίου». 

Το κέντρο θα έχει δίκιά του σφραγίδα, στρόγγυλη, στην 
περιφέρεια της οποίας θα γράφει: «I. ΜΗΤΡΟΠΟΛΗ ΚΙ¬ 
ΤΡΟΥΣ & ΚΑΤΕΡΙΝΗΣ - ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ Ι.Ν. ΑΓ. ΑΝΔΡΕΟΥ ΑΙΓΙΝΙΟΥ». Στο κέντρο της 
θα εικονίζεται η ιερή εικόνα του Αγίου Ανδρέου πολιούχου 
Αιγινίου. 

Άρθρο 2ο 
Σκοποί 

Σκοπός του Πνευματικού Κέντρου είναι η εκτός του I. 
Ναού ανάπτυξη δραστηριοτήτων για την πνευματική οικο¬ 
δομή του λαού του θεού και ιδιαίτερα: 

α) Η κατανόηση από τους χριστιανούς και μάλιστα των 
νέων της αποστολής του ανθρώπου στην κοινωνία. 

β) Η καλλιέργεια μεταξύ των χριστιανών του ορθόδοξου 
χριστιανικού φρονήματος και η αύξηση αυτής της συνεί¬ 
δησης. 

γ) Η προσέγγιση των νέων στα ιδανικά της φυλής μας 
κάτω από την Ελληνορθόδοξη παράδοση και η επαγγελ¬ 
ματική τους προαγωγή. 

δ) Η ψυχαγωγία των νέων και όλων γενικά των ενοριτών 
μέσα στα Χριστιανικά ιδεώδη, και 
ε) Η καλλιέργεια της αγάπης προς όλες τις τέχνες και τις 
επιστήμες που ανεβάζουν το πνεύμα και δημιουργούν πο¬ 
λιτισμένη κοινωνία. 

Άρθρο 3ο 

Μέσα για την επίτευξη των σκοπών 
Τέτοια είναι: 

α) Λειτουργία Κατηχητικών σχολείων και κύκλων μελέ¬ 
της της Αγίας Γ ραφής για όλες τις ηλικίες. 

β) Οργάνωση φιλανθρωπικών, ψυχαγωγικών εκδηλώ¬ 
σεων και εκθέσεων. 

γ) Διοργάνωση ομιλιών, διαλέξεων, προβολών θρησκευ¬ 
τικών, κοινωνικών, πολιτιστικών και ηθικών κινηματογρα¬ 
φικών ταινιών, 
δ) Λειτουργία Βιβλιοθήκης, 
ε) Λειτουργία Σχολής Βυζαντινής Μουσικής, 
στ) Κάθε άλλο μέσο που θα αποφασίζει κάθε φορά το 
Διοικητικό Συμβούλιο. 

Άρθρο 4ο 

Κεντρική οργάνωση - Διοίκηση 

Το Πνευματικό Κέντρο διοικείται από 7 (επτά) μέλη και 
απαρτίζεται ως εξής: 

Πρόεδρος, ο εκάστοτε Προϊστάμενος του Ενοριακού 
Ναού Αγ. Ανδρέου και μέλη ο β' εφημέριος, 2 (δύο) μέλη 
του εκκλησιαστικού συμβουλίου και 3 (τρία) μέλη λαϊκά, 
άντρες ή γυναίκες, που διακρίνονται για την πνευματική 
τους κατάρτιση και ωριμότητα. Όλοι οι ανωτέρω διορίζο¬ 
νται για μια τριετία από τον Μητροπολίτη Κίτρους και Κα¬ 
τερίνης, ύστερα από έγγραφη πρόταση του Προϊσταμένου 
του I. Ναού. Οι διορισθέντες έχουν το δικαίωμα του επα¬ 
ναδιορισμού. Το Δ.Σ. του Κέντρου συγκροτείται σε σώμα 
εκλέγοντας αντιπρόεδρο, ταμία, γραμματέα κάι μέλη. Οι 
μετέχοντες στο Δ.Σ. προσφέρουν τις υπηρεσίες τους χω¬ 
ρίς μισθό. 

Άρθρο 5ο 

Αρμοδιότητες του Διοικητικού Συμβουλίου 

Οι αρμοδιότητες του Διοικητικού Συμβουλίου είναι: 

Ιον. α) Αποφασίζει για κάθε θέμα που αφορά στην εκ¬ 
πλήρωση των σκοπών. 

β) Συνεργάζεται με το εκκλησιαστικό συμβούλιο, καθώς 
επίσης με την Τοπική Αυτοδιοίκηση και τους τοπικούς φο¬ 
ρείς για την προαγωγή και επίτευξη των σκοπών του. 

γ) Καταρτίζει τον ετήοιο προϋπολογισμό και απολογι¬ 
σμό. 

δ) Μεριμνά για την εξεύρεση οικονομικών πόρων για την 
καλή και σωστή λειτουργία του κέντρου. 

2ον. α) Οι αποφάσεις παίρνονται με πλειοψηφία. Σε πε¬ 
ρίπτωση ισοψηφίας, υπερισχύει η ψήφος του προέ¬ 
δρου. 


β) Συνέρχεται κάθε τρίμηνο ή έκτακτα, ύστερα από πρό¬ 
σκληση του Προέδροϋ. 

γ) Αποφασίζει για κάθε άλλο θέμα, για το οποίο δε γίνε¬ 
ται λόγος στον παρόντα κανονισμό. 

δ) Η Ιερά Μητρόπολη Κίτρους και Κατερίνης ασκεί 
έλεγχο πάνω στις αποφάσεις του Δ.Σ. εγκρίνοντας ή 
απορρίπτοντας ή τροποποιώντας αυτές. 

Αρθρο 6ο 

Το Πνευματικό - Πολιτιστικό Κέντρο διατηρεί διαχειρι¬ 
στικά βιβλία (βιβλίο Πρακτικών, Ταμείου, Γραμμάτια Ει¬ 
σπράξεων και Ενταλμάτων Πληρωμής). Όλα αυτά τα βι¬ 
βλία θεωρούνται από την Ιερά Μητρόπολη Κίτρους και Κα¬ 
τερίνης. 

Αρθρο 7ο 

Πόροι του Πνευματικού Κέντρου είναι: 
α) Ετήσια επιχορήγηση από τον Ιερό Ναό Αγίου Ανδρέου 
Αιγινίου. 

β) Κάθε παροχή του Κράτους ή άλλη νόμιμη επιχορή¬ 
γηση. ", 

γ) Δωρεές και κληρονομιές υπέρ του Πνευματικού Κέ¬ 
ντρου. 

δ) Τα έσοδα από τις δεξιώσεις μνημοσύνων και κηδειών 
στην αίθουσα του Πνευματικού Κέντρου. 

ε) Κάθε άλλο έσοδο που δεν προβλέπεται παρα¬ 
πάνω. 

Άρθρο 8ο 
Διάθεση των πόρων 

Οι παραπάνω πόροι με απόφαση του Δ.Σ. διατίθε¬ 
νται: 

α) Για τον εξοπλισμό του Πνευματικού Κέντρου, 
β) Για την προμήθεια βιβλίων και διοργάνωση εορτών και 
εκδηλώσεων. 

γ) Γ ία την αντιμετώπιση των εξόδων λειτουργίας του 
Πνευματικού Κέντρου. 

δ) Γ ια την αμοιβή τυχόν προσληφθησομένου προσωπι¬ 
κού. 

Το τυχόν χρηματικό πλεόνασμα της διαχείρισης, θα κα¬ 
τατίθεται υπέρ του Ι.Ν. Αγίου Ανδρέου. 

Άρθρο 9ο 

Δωρητές - Ευεργέτες 

Το Διοικητικό Συμβούλιο του Πνευματικού Κέντρου 
μπορεί να ανακηρύξει Δωρητές και Ευεργέτες είτε εν 
ζωή, είτε μετά θάνατο, ύστερα από την έγκριση του οι¬ 
κείου Μητροπολίτη. 

Άρθρο 10ο 

Γ ια κάθε άλλο θέμα το οποίο δεν περιλαμβάνεται στον 
κανονισμό αυτό, αποφασίζει το Δ.Σ. του Πνευματικού Κέ¬ 
ντρου, ύστερα από έγκριση του Μητροπολίτη. 

Άρθρο 11ο 

Ο Κανονισμός αυτός τροποποιείται με απόφαση του 
Διοικητικού Συμβουλίου και εγκρίνεται από τον Μητροπο¬ 
λίτη. 

Άρθρο 12ο 

Το Πνευματικό Κέντρο καταργείται με απόφαση του 
Μητροπολιτικού Συμβουλίου της Ιερός Μητρόπολης Κί- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2601 


τρους και Κατερίνης, όταν δεν εκπληρώνει τις εκκλησιο- 
λογικές προϋποθέσεις του ή όταν παρεκλίνει του σκοπού 
του. Κάθε κινητό και ακίνητο περιουσιακό στοιχείο, ακόμη 
και οικονομικό, μεταβιβάζεται στον Ιερό Ναό. Αγίου Αν- 
δρέου Αιγινίου. 

Αρθρο 13ο 

Ο Κανονισμός αυτός ισχύει από τότε που θα δημοσιευ- 
θεί σύμφωνα με το Νόμο, στο επίσημο δελτίο «ΕΚΚΛΗ¬ 
ΣΙΑ» και στην Εφημερίδα της Κυβερνήσεως, με τη φρο¬ 
ντίδα της Ιεράς Μητρόπολης Κίτρους και Κατερίνης. 

Αρθρο 14ο ^ 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του νομικού προ¬ 
σώπου της Ιεράς Μητροπόλεως Κίτρους και Κατερίνης το 
ύψος της οποίας δεν μπορεί να προσδιοριστεί. 


Σύσταση Εκκλησιαστικού Ιδρύματος στην Ιερά Μητρό¬ 
πολη Λευκάδος και Ιθάκης με την επωνυμία «Ενοριακό 
Πνευματικά Κέντρο Ιερού Ναού Ευαγγελίστριας Λευ¬ 
κάδος και Κανονισμός λειτουργίας αυτού. 

Ο ΜΗΤΡΟΠΟΛΙΤΗΣ ΛΕΥΚΑΔΟΣ ΚΑΙ ΙΘΑΚΗΣ 
Έχοντες υπόψη: 

α) Τις διατάξεις των άρθρων 1 παρ. 4 και 29 του Ν. 590/ 
1977 «Περί του Καταστατικού Χάρτου της Εκκλησίας της 
Ελλάδος». 

β) Τις διατάξεις του άρθρου 20 παρ. 2 του υπ’ αριθμ. 1/ 
1969 Κανονισμού «Περί Οργανισμού Διοικήσεως Εκκλη¬ 
σιαστικών Σωμάτων και Οργάνων». 

γ) Τις υποχρεώσεις μας προς το πλήρωμα της Εκκλη¬ 
σίας που προκύπτουν από τους Ιερούς Κανόνες και τους 
Νόμους του Κράτους. 

δ) Την ανάγκη για την «μαρτυρία Ιησού Χριστού» στη 
σύγχρονο υλόφρονα εποχή, ιδρύουμε: 

Στην ενορία του I. Ναού Ευαγγελιστρίας (Μητροπό¬ 
λεως) Λευκάδος το «ΕΝΟΡΙΑΚΟ ΠΝΕΥΜΑΤΙΚΟ ΚΕ¬ 
ΝΤΡΟ». 

Ο τρόπος λειτουργίας καθορίζεται με ιδιαίτερο Κανονι¬ 
σμό. 

Η απόφαση αυτή, να δημοσιευθεί στην Εφημερίδα της 
Κυβερνήσεως και στο επίσημο δελτίο «ΕΚΚΛΗΣΙΑ». 

Λευκάδα, 22 Φεβρουάριου 1993 
Ο Μητροπολίτης 

ΐ Ο Λευκάδος και Ιθάκης ΝΙΚΗΦΟΡΟΣ 


ΚΑΝΟΝΙΣΜΟΣ 

Λειτουργίας Πνευματικού Κέντρου του Ενόριακού Ιερού 
Ναού Ευαγγελιστρίας Λευκάδος της Ιεράς Μητροπό¬ 
λεως Λευκάδος και Ιθάκης. 

'Αρθρον 1 

Έδρα - Τίτλος - Σφραγίδα 

Στην ενορία της ΕΥΑΓΓΕΛΙΣΤΡΙΑΣ (Μητροπόλεως) 
Λευκάδος της Ιεράς Μητροπόλεως Λευκάδος και Ιθάκης, 
ιδρύεται, σύμφωνα με το άρθρο 17 παράγρ. 5 του με 
αριθμ. 8/89 Κανονισμού της Ιεράς Συνόδου της Εκκλη¬ 


σίας της Ελλάδος (Περί Ιερών Ναών και Ενοριών), Εκκλη¬ 
σιαστικό Ίδρυμα, το οποίο θα λειτουργεί σε ιδιόκτητο κτί¬ 
ριο που έχει αναγερθεί για τον σκοπό αυτό, με την επωνυ¬ 
μία «ΠΝΕΥΜΑΤΙΚΟ ΚΕΝΤΡΟ ΕΝΟΡΙΑΣ ΕΥΑΓΓΕΛΙ¬ 
ΣΤΡΙΑΣ ΛΕΥΚΑΔΟΣ». 

Το κέντρο φέρει ξεχωριστή σφραγίδα, στρογγύλη, στην 
περιφέρεια της οποίας αναγράφεται «ΕΝΟΡΙΑΚΟ ΠΝΕΥ¬ 
ΜΑΤΙΚΟ ΚΕΝΤΡΟ ΕΥΑΓΓΕΛΙΣΤΡΙΑΣ (ΜΗΤΡΟΠΟΛΕΩΣ) 
ΛΕΥΚΑΔΟΣ». 

Στο κέντρο αυτής υπάρχει η Ιερά εικόνα του κυρίου, ευ- 
λογούντος. 

'Αρθρον 2 
Σκοποί 

Σκοπός του Πνευματικού Κέντρου είναι η εκτός του Ιε¬ 
ρού Ναού ανάπτυξη δραστηριοτήτων για την πνευματική 
οικοδομή του λαού του θεού και ιδιαίτερα: 

α) Η κατανόηση υπό των ενοριτών και μάλιστα των νέων 
της αποστολής του ανθρώπου στην κοινωνία. 

β) Η καλλιέργεια της Ελληνορθοδόξου αγωγής στους 
νέους. 

γ) Η προσφορά αγάπης μέσα από ποικίλες εκδηλώσεις 
(θρησκευτικές, κοινωνικές, πολιτιστικές). 

δ) Η ψυχαγωγία των νέων και όλων των ενοριτών σύμ¬ 
φωνα με τα Ορθόδοξα Ιδεώδη, 
ε) Η μελέτη ωφελίμων - μορφωτικών βιβλίων. 

’Αρθρον 3 

Μέσα για την επίτευξη των σκοπών 
Τέτοια είναι: 

α) Λειτουργία Κατηχητικών Σχολείων, Φιλικών νεανικών 
συναντήσεων και Ομάδων προβληματισμού. 

β) Λειτουργία ομάδων μελέτης Αγίας Γραφής, Πατερι- 
κών κειμένων και οικογενειακού προβληματισμού. 

γ) Οργάνωση φιλανθρωπικών, ψυχαγωγικών εκδηλώ¬ 
σεων και εκθέσεων επίκαιρων θεμάτων. 

δ) Διοργάνωση ομιλιών, διαλέξεων, προβολών θρησκευ¬ 
τικών - πολιτιστικών - κοινωνικών - ιστορικών και ηθικών 
ταινιών νίάβο κ.λπ. 

ε) Λειτουργία ταινιοθήκης και βιβλιοθήκης, 
στ) Σπουδή στον αρχαίο Ελληνικό λόγο, 
ζ) Τμήμα Αιμοδοσίας, 
η) Αθλητικό και χορευτικό τμήμα, 
θ) Ραδιοφωνικός σταθμός, τοπική μουσική παράδοση, 
ι) Εκτύπωση και διακίνηση βιβλίων ιστορικού και ποικί¬ 
λου μορφωτικού περιεχομένου. Έκδοση περιοδικού. 

ια) Κάθε άλλο μέσο που θα αποφασίζει κάθε φορά το 
Διοικητικό Συμβούλιο. 

Αρθρο 4ο 

Κεντρική Οργάνωση - Διοίκηση 

Το Πνευματικό Κέντρο διοικείται από 5 (πέντε) μέλη και 
απαρτίζεται ως εξής: Πρόεδρος, ο εκάστοτε εφημέριος 
και μέλη: 2 (δύο) μέλη του Εκκλησιαστικού συμβουλίου και 
2 (δύο) μέλη λαϊκά, άνδρες ή γυναίκες, που διακρίνοται για 
την πνευματική τους κατάρτιση και ωριμότητα. Όλοι οι 
παραπάνω διορίζονται από τον Μητροπολίτη ύστερα από 
έγγραφη πρόταση του Εφημερίου. Η διάρκεια διορισμού 
είναι τριετής και μπορεί να επαναδιορισθούν. Το Δ.Σ. του 
Κέντρου συγκροτείται σε σώμα εκλέγοντας αντιπρόεδρο, 

ταμία, γραμματέα και μέλη. Οι μετέχοντες στο Δ.Σ. προ¬ 
σφέρουν τις υπηρεσίες τους δωρεάν. 

Άρθρον 5 

Αρμοδιότητες του Διοικητικού Συμβουλίου 

? 

I) Το Δ.Σ. προβαίνει σε κάθε νόμιμη ενέργεια που συμ¬ 
βάλλει στην υλοποίηση του σκοπού του Κέντρου και στη 
σωστή λειτουργία του. Οργανώνει τα τμήματα. 

β) Προβαίνει στις αναγκαίες λειτουργικές δαπάνες του 
Κέντρου. 

γ) Συντάσσει τον προϋπολογισμό και απολογισμό του 
Κέντρου. 

δ) Αποφασίζει για κάθε άλλο θέμα για το οποίο δεν γίνε¬ 
ται λόγος στον παρόνταα Κανονισμό. 

Οι αποφάσεις του Δ.Σ. παίρνονται κατά πλειοψηφία, σε 
περίπτωση ισοφηφίας νικά η ψήφος του Προέδρου. 

Αρθρον 6 

Το Πνευματικό Κέντρο διατηρεί διαχειριστικά βιβλία (βι¬ 
βλίο Πρακτικών,, Ταμείου, Γραμμάτια εισπράξεων και 
εντάλματα πληρωμής). 

Όλα αυτά τα βιβλία θεωρούνται από την Ιερά Μητρό¬ 
πολη. 

Άρθρον 7 
Πόροι 

α) Επιχορηγήσεις από τον I. Ναό. 
β) Κάθε παροχή του Κράτους ή άλλη νόμιμη επιχορή¬ 
γηση. 

γ) Έσοδα από την ενοικίαση του ισογείου του κέντρου, 
δ) Δωρεές, κληρονομιές και κληροδοσίες υπέρ του Κέ¬ 
ντρου. 

ε) Έσοδα από την πώληση των βιβλίων που εκδίδει το 
Κέντρο. 

στ) Τα έσοδα από διάφορε,ς εκδηλώσεις και οποιοδή- 
ποτε άλλο έσοδο που νόμιμα έρχεται στο Κέντρο. 

Άρθρον 8 
Διάθεση πόρων 

Οι πόροι του Κέντρου με απόφαση του Δ.Σ. διατίθενται: 
α) Για τον εξοπλισμό του Κέντρου, 
β) Για την προμήθεια βιβλίων και τη διοργάνωση εορτα¬ 
στικών και άλλων εκδηλώσεων, 
γ) Για τη συντήρηση και τη λειτουργία του Κέντρου. 

Άρθρον 9 

Αρμοδιότητες του Προέδρου 

α) Ο Πρόεδρος εκπροσωπεί το Κέντρο ενώπιον κάθε 
αρχής και σε όλες τις σχέσεις του Κέντρου με τρίτους. 

β) Συγκαλεί το Δ.Σ. σε συνεδριάσεις, καταρτίζει μαζί με 
το γραμματέα τα θέματα που θα συζητηθούν, προεδρεύει 
στις συνεδριάσεις και διευθύνει τις συζητήσεις. 

γ) Φροντίζει για την πραγματοποίηση των σκοπών του 
Κέντρου και για την υλοποίηση των αποφάσεων του Δ.Σ. 

Άρθρον 10 

Η χρηματική περιουσία του Κέντρου κατατίθεται σε μία 
από τις υπάρχουσες στην πόλη τράπεζες. 

Άρθρον 11 

Δωρητές - Ευεργέτες 

Το Διοικητικό Συμβούλιο του Κέντρου δύναται να ανα- 


κηρύξει Δωρητές και Ευεργέτες είτε όταν ευρίσκονται εν 
τη ζωή είτε μετά θάνατο, ύστερα από σχετική έγκριση του 
Μητροπολίτη. 

Άρθρον 12 

Σε κάθε θέμα που προκύπτει και δεν συμπεριλαμβάνε- 
ται στον Κανονισμό αυτόν αποφασίζει το Δ.Σ. του Κέντρου 
και εγκρίνει ο Μητροπολίτης. 

Άρθρον 13 

Ο παρών Κανονισμός τροποποιείται με απόφαση του 
Διοικητικού Συμβουλίου, αφού εγκριθεί η τροποποίηση 
από τον Μητροπολίτη. 

Αρθρον 14 

Το Πνευματικό Κέντρο καταργείται με απόφαση του 
Μητροπολιτικού Συμβουλίου της Ιεράς Μητροπόλεως 
Λευκάδος και Ιθάκης, όταν δεν εκπληρώνει τις εκκλησιο- 
λογικές προϋποθέσεις του, ή όταν παρεκλίνει του σκοπού 
του ή αυτοί δεν μπορούν εκ των πραγμάτων να πραγματο¬ 
ποιηθούν. Κάθε κινητό και ακίνητο περιουσιακό στοιχείο, 
ακόμη και οικονομικό, μεταβιβάζεται στον Ιερό Ναό Ευαγ¬ 
γελίστριας. 

Άρθρον 15 

Ο Κανονισμός ισχύει από τη δημοσίευσή του, σύμφωνα 
με το νόμο, στο επίσημο δελτίο «ΕΚΚΛΗΣΙΑ» και στην 
Εφημερίδα της Κυβερνήσεως. 

Αρθρον16 
Κάλυψις δαπάνης 

Από τας διατάξεις του Κανονισμού αυτού πρόκαλείται 
δαπάνη εις βάρος του Προϋπολογισμού του Νομικού Προ¬ 
σώπου της Ιεράς Μητροπόλεως Λευκάδος και Ιθάκης, το 
ύψος της οποίας δεν μπορεί να προσδιοριστεί. 

-♦- 

Αριθ. 83 (3) 

Σύσταση εκκλησιαστικού Ιδρύματος στην Ιερά Μητρό¬ 
πολη Μονεμβασίας και Σπάρτης με την επωνυμία «Ενο- 
ριακό Πνευματικό Κέντρο Μολάων» και Κανονισμός 
λειτουργίας αυτού. 

Ο ΜΗΤΡΟΠΟΛΙΤΗΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Έχοντες υπόψη: 

α. Τας διατάξεις του άρθρου 1 παράγρ. 4 του Ν. 590/ 
1977. 

β. Τας διατάξεις των άρθρων 29 παράγρ. 1 και 59 πα¬ 
ράγρ. 2 του Ν. 590/1977. 

γ. Τας πνευματικός ανάγκας της περιφέρειας Μολάων 
Λακωνίας, αποφασίζουμε: 


α. Ιδρύομεν εις τους Μολάους Λακωνίας Ενοριακόν 
Πνευματικόν Κέντρον. 

β. Τα των σκοπών, της διοικήσεως, της οργανώσεως και 

λειτουργίας αυτού, ως και παν άλλον σχετικόν θέμα ρυθμί¬ 
ζει ο Οργανισμός λειτουργίας του Ενοριακού Πνευματικού 
Κέντρου Μολάων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Σπάρτη 15 Φεβρουάριου 1993 
| Ο Μονεμβασίας και Σπάρτης ΕΥΣΤΑΘΙΟΣ 


ΟΡΓΑΝΙΣΜΟΣ 

Λειτουργίας Πνευματικού Κέντρου Μολάων Λακωνίας. 

Άρθρον 1 

Το ευαγές Εκκλησιαστικόν Ίδρυμα «ΕΝΟΡΙΑΚΟΝ 
ΠΝΕΥΜΑΤΙΚΟΝ ΚΕΝΤΡΟ ΜΟλΑΩΝ» συσταθέν δια Πρά- 
ξεως του Μητροπολίτου Μονεμβασίας και Σπάρτης ΕΥ¬ 
ΣΤΑΘΙΟΥ είναι μία εξηρτημένη υπηρεσία της Ιεράς Μη- 
τροπόλεως Μονεμβασίας και Σπάρτης, καλύπτει τας 
πνευματικός ανάγκας της Ενορίας Γεννήσεως του Χρι¬ 
στού Μολάων, λειτουργεί δε νομίμως και εντός των πλαι¬ 
σίων, τα οποία ορίζει ο Νόμος 590/1977. 

Το «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΜΟ¬ 
ΛΑΩΝ» έχει σφραγίδα, η οποία φέρει εις το κέντρον τον 
δικέφαλον αετόν και γύρω από αυτόν τας λέξεις: «ΙΕΡΑ 
ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ ΕΝΟΡΙΑ- 
ΚΟΝ ΠΝΕΥΜΑΤΙΚΟΝ ΚΕΝΤΡΟΝ ΜΟΛΑΩΝ 1993». 

Άρθρον 2 

1. Το «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΜΟ¬ 
ΛΑΩΝ» σκοπόν έχει να υποβοηθήσει την πνευματικήν 
ανάπτυξιν των κατοίκων της μείζονος περιοχής του Δήμου 
Μολάων διά της Ιεραποστολικής, φιλανθρωπικής και ηθο¬ 
πλαστικής διακονίας της Τοπικής Εκκλησίας, δια της ανα- 
πτύξεως ενοριακής δράσεως υπό της Ενορίας της Γεννή- 
σεως Χριστού Μολάων. Ειδικώτερον μεταξύ των σκοπών 
του «ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ ΜΟ¬ 
ΛΑΩΝ», ορίζονται: 

α. Η Ελληνοχριστιανική μόρφωσις και η ηθική χριστοκε- 
ντρική διάπλασις ατόμων της παιδικής και της νεανικής 
ηλικίας των Μολάων και των περιχώρων. 

β. Η καλλιέργεια και ανάπτυξις στενοτέρας συνεργα¬ 
σίας μετά των ενηλίκων κατοίκων της περιοχής προς επι¬ 
τυχίαν μεγαλυτέρας υποστηρίξεως των Ιεραποστολικών 
και ποιμαντορικών δραστηριοτήτων της Μητροπόλεως και 
των Ενοριών της περιοχής Επιδαύρου Λιμηράς. Η σύστα- 
σις και λειτουργία χώρων υποδοχής, οικοδομής και ψυχα¬ 
γωγίας των ενηλίκων θεωρείται λίαν αναγκαία. 

γ. Η παντός είδους δυνατή συμπαράστασις και βοήθεια 
προς τους κατοίκους της τρίτης και τής τετάρτης ηλικίας 
της περιοχής. 

δ. Η στέγασις και λειτουργία της Ενοριακής Δανειστικής 
Βιβλιοθήκης. 

2. Προς πληρεστέραν υλοποίησιν του σκοπού τούτου η 
Ιερά Μητρόπολις δύναται να συνεργάζεται μετά των αρμο¬ 
δίων Κρατικών υπηρεσιών, αλλά υπό τον όρον του αμοι¬ 
βαίου σεβασμού, πάντοτε δε εντός των πλαισίων των 
πνευματικών σκοπών και επιδιώξεων της Ορθοδόξου Εκ¬ 
κλησίας. 

Άρθρον 3 

1. Το «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΜΟ¬ 
ΛΑΩΝ» διοικεΐται υπό πενταμελούς Εφορευτικής Επιτρο¬ 


πής συγκροτουμένης δι’ αποφάσεως του Μητροπολίτου 
Μονεμβασίας και Σπάρτης εις την οποίαν μετέχουν: 

α. Ο Μητροπολίτης Μονεμβασίας και Σπάρτης ως Πρό¬ 
εδρος με αναπληρωτή του τον νόμιμον αναπληρωτήν του. 

β. Ο Αρχιερατικός Επίτροπος Μολάων ως αντιπρόσω¬ 
πός του. 

γ. Εις Εφημέριος κατά προτίμησιν δε ο Ιερατικός Προϊ¬ 
στάμενος του Ενοριακού Ιερού Ναού Γεννήσεως του Χρι¬ 
στού Μολάων. 

δ. Δύο ενάρετα και ευπόληπτα πρόσωπα της κοινωνίας 
των Μολάων. 

Τα ανωτέρω πρόσωπα μετά των αναπληρωτών των επι¬ 
λέγονται και ορίζονται υπό του Μητροπολίτου Μονεμβα- 
σίας και Σπάρτης. 

Απαγορεύεται ο διορισμός προσώπων, τα οποία ασχο¬ 
λούνται με την πολιτικήν, ως μελών της Εφορευτικής Επι¬ 
τροπής, η δε ανάληψις πολιτικού χαρακτήρος δραστηριο¬ 
τήτων υπό μέλους της Επιτροπής συνιστά άνευ ετέρου 
ταυτόχρονον παραίτησιν του μέλους εκ της Εφορευτικής 
Επιτροπής του «ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΜΟΛΑΩΝ». 

2. Τα μέλη διορίζονται δια μίαν τριετίαν. Δύνανται να 
επαναδιορίζσνται άνευ περιορισμού. 

3. Η ιδιότης του μέλους είναι τιμητική και άμισθος. 

4. Χρέη Γραμματέως αναλαμβάνει ένα από τα μέλη της 
Εφορευτικής Επιτροπής. Εάν η Ε.Ε. κρίνει αναγκαίον, 
χρέη Γ ραμματέως δύνανται να ανατίθενται και εις έτερον 
πρόσωπον. Εν τοιαύτη όμως περιπτώσει ο Γραμματεύς 
παρίσταται εις τας Συνεδριάσεις του Σώματος, αλλά δεν 
έχει δικαίωμα ψήφου. 

Άρθρον 4 

1. Η Εφορευτική Επιτροπή λογίζεται εν απαρτία παρό¬ 
ντων τριών τουλάχιστον εκ των μελών αυτής, υπό τον απα¬ 
ραίτητον όρον της παρουσίας του Προέδρου ή του νομί¬ 
μου αναπληρωτού αυτού. 

Αι αποφάσεις λαμβάνονται κατά πλειοψηφίαν εν ισοψη- 
φία νικώσεις της ψήφου του Προέδρου. 

2. Η Ε.Ε. συνεδριάζει οσάκις υπάρχουν θέματα προς 
συζήτησιν και λήψις αποφάσεως. 

Άρθρον 5 

Η Εφορευτική Επιτροπή έχει τις εξής αρμοδιότητες: 

1. Διοικεί και διαχειρίζεται την περιουσίαν του Κέντρου. 

2. Συντάσσει τον Προϋπολογισμόν και τον Απολογι¬ 
σμόν, τον οποίον εγκρίνει ο Μητροπολίτης. 

3. Γνωμοδοτεί δια την αποδοχήν δωρεών, την οποίαν 
ενεργεί ο Μητροπολίτης, ως και δια την αξιοποίησιν των 
περιουσιακών στοιχείων του Κέντρου. 

4. Αποφασίζει δια την επέκτασιν των δραστηριοτήτων 
του Κέντρου, δια την συνεργασίαν με άλλους φορείς του 
Δημοσίου κάι δια την ενίσχυσιν παρεμφερών δραστηριο¬ 
τήτων. 

Άρθρον 6 

Ο Πρόεδρος έχει τις εξής αρμοδιότητες: 

1. Εκπροσωπεί το Κέντρον ενώπιον πόσης Αρχής, 
εκτός αν άλλως αποφασίσει η Ε.Ε. σε ειδικές περιστά¬ 
σεις. 

2. Συγκαλεί την Εφορευτικήν Επιτροπήν και καταρτίζει 
την Ημερήσιον Διάταξιν. 

3. ΕκτελεΙ δια του Γραμματέως τις αποφάσεις της Ε.Ε. 
και υπογράφει τα εξερχόμενα έγγραφα. 

Άρθρον 7 

1. Ο Γραμματεύς είναι υπεύθυνος δια την τήρησιν των 
Πρακτικών, την διεξαγωγήν της αλληλογραφίας και την 
διασφάλισιν του Αρχείου. 

2.0 Ταμίας ενεργεί τις εισπράξεις και πληρωμές με δι¬ 
πλότυπα Γραμμάτια Εισπράξεως και Εντάλματα Πληρω¬ 
μής, θεωρημένα υπό του Μητροπολίτου συντάσσει εν 
σχεδίω τον Προϋπολογισμόν και τον Απολογισμόν, τηρεί 
τα βιβλία και τα παραστατικά στοιχεία της οικονομικής δια- 
χειρίσεως. 

Αρθρον 8 

Πόροι του Κέντρου είναι: 

1. Αι εκάστοτε επιχορηγήσεις της Ιεράς Μητροπό- 
λεως. 

2. Αι εισφοραΙ των Ιερών Ναών και Μονών. 

3. Αι εκούσιοι εισφορά! των Χριστιανών. 

4. Αι επιχορηγήσεις του Κράτους, πρόσοδοι εξ εράνων, 
λαχειοφόρων, αγορών κ.λπ. 

5. Αι κληρονομίαι, κληροδοσίαι, δωρεά! και κάθε άλλη 
προσφορά φυσικών ή νομικών προσώπων. 

Άρθρον 9 

Κάθε θέμα, που δεν προβλέπεται από τας διατάξεις του 
παρόντος Οργανισμού, ρυθμίζεται με αποφάσεις του Μη¬ 
τροπολίτου. 

Άρθρον 10 

1. Η περιουσία του Κέντρου, εφόσον τούτο λειτουργεί 
κανονικώς, ανήκει στο Νομικό Πρόσωπο του Ιερού Ναού 
Γεννήσεως του Χριστοϋ Μολάων. 

2. Εις περίπτωσιν διαλύσεως του Κέντρου άπασα ή τε 
κινητή και ακίνητος περιουσία αυτού περιέρχεται εις τον 
Ιερόν Ναόν της Γεννήσεως του Χριστού Μολάων, ο οποίος 
δύναται να την χρησιμοποιήσει δια το εν γένει έργον του. 

Άρθρον 11 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως. 

Η Πράξις μαζί με τον Οργανισμό να δημοσιευθούν εις 
την Εφημερίδα της Κυβερνήσεως. 

Άρθρον 12 
Κάλυψις δαπάνης 

Από τας διατάξεις του Κανονισμού αυτού προκαλεΐται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Μονεμβαοίας και Σπάρ¬ 
της, το ύψος της οποίας δεν μπορεί να προσδιοριστεί. 

-*- 

(4) 

Σύσταση Εκκλησιαστικού Ιδρύματος της Ιεράς Μητροπό¬ 
λεως Σταγών και Μετεώρων παρά τω Ενοριακώ Ιερώ 

Ναώ Οσίων Μετεωριτών Πατέρων υπό την επωνυμία 

«Πνευματικόν Ενοριακόν Κέντρον Οσίων Μετεωριτών 

Πατέρων Καλαμπάκας». 

ΙΕΡΑ ΜΗΤΡΟΠΟΛΙΣ ΣΤΑΓΩΝ ΚΑΙ ΜΕΤΕΩΡΩΝ 

Ημείς ο Μητροπολίτης Σταγών και Μετεώρων ΣΕΡΑ¬ 
ΦΕΙΜ, έχοντες υπ’ όψιν: 

α) Τας διατάξεις του άρθρου 1 παρ. 4 και του άρθρου 29 


του Νόμου 590/1977 του Καταστατικού Χάρτου της Εκ¬ 
κλησίας της Ελλάδος. 

β) Το άρθρον 20 παρ. 2 του υπ’ αριθμ. 1/1969 Κανονι¬ 
σμού της Ιεράς Συνόδου της Εκκλησίας της Ελλάδος «περί 
διοικήσεως Εκκλησιαστικών Σωμάτων και Οργάνων», απο- 
φασίζομεν: 

Ιδρύομεν Εκλησιαστικόν Ενοριακόν Πνευματικόν Κέ¬ 
ντρον εν τη ενορία «Οσίων Μετεωριτών Πατέρων» Καλα¬ 
μπάκας της καθ’ ημάς Μητροπόλεως, επί τω τέλει υπο- 
βοηθήσεως του καλυτέρου πνευματικού φρονηματισμού 
και της εν γένει δημιουργίας κλίματος ηθικής, κοινωνικής 
και θρησκευτικής ανατάσεως των ενοριτών και δη των 
νέων. 

Η διοίκησις, διαχείρισις και η εν γένει οργάνωσις καθο¬ 
ρίζονται δια του κατωτέρω Κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Καλαμπάκα, 25 Φεβρουάριου 1993 
Ο Μητροπολίτης 

ΐ Ο Σταγών και Μετεώρων ΣΕΡΑΦΕΙΜ 


ΚΑΝΟΝΙΣΜΟΣ 

Λειτουργίας του Εκκλησιαστικού Ιδρύματος υπό την επω¬ 
νυμίαν «Ενοριακόν Πνευματικόν Κέντρον Οσίων Μετε¬ 
ωριτών Πατέρων Καλαμπάκας» της Ιεράς Μητροπό¬ 
λεως Σταγών και Μετεώρων. 

Άρθρον Ιον 

Σύστασις - Έδρα - Σφραγίς 

Ιδρύεται εις τον Ιερόν Ναόν Οσίων Μετεωριτών Πατέ¬ 
ρων Καλαμπάκας, Ενοριακόν Πνευματικόν Κέντρον Οσίων 
Μετεωριτών Πατέρων. 

Έδρα τούτου ορίζεται ο ομώνυμος Ιερός Ναός. 

Το Κέντρον έχει ιδίαν κυκλοτερή σφραγίδα με σταυρόν 
εις το μέσον και αναγράφουσα: «Ιερά Μητρόπολις Σταγών 
και Μετεώρων - Ενοριακόν Πνευματικόν Κέντρον Οσίων 
Μετεωριτών Πατέρων Καλαμπάκας», εις δυο κύκλους 
επαλλήλους. 

Άρθρον 2ον 

Σκοποί του Ενοριακού Πνευματικού Κέντρου 

1) Η καλλιέργεια ορθοδόξου χριστιανικού φρονήματος, 
η εμπέδοσις της χριστιανικής πίστεως και η ανάπτυξις ελ- 
ληνορθοδόξου συνειδήσεως και αγωγής μεταξύ των ενο¬ 
ριτών και κυρίως των νέων, προς καλυτέραν κατανόησιν 
της αποστολής του ανθρώπου εις την κοινωνίαν. 

2) Η πλήρης γνώσις της χριστιανικής ορθοδόξου διδα¬ 
σκαλίας, δια την αντιμετώπισιν των ετεροδόξων και την 
απόκρουσιν των υλιστικών και αθεϊστικών τάσεων. 

3) Η δημιουργία ζήλου προς μελέτην της Αγίας Γ ραφής 
και άλλων ωφελίμων βιβλίων. 

4) Η καλλιέργεια της αγάπης προς την Επιστήμην, την 
Τέχνην, την Μουσικήν και τας καλλιτεχνικός ενασχολή¬ 
σεις, ως λειτουργημάτων εις την κοινωνίαν. 

5) Η διά παντός προσφόρου μέσου υποβοήθησις της οι¬ 
κογένειας, δια την ελληνορθόδοξον ανατροφήν των νέων 
και η προσφορά στοργής και αγάπης προς τον άνθρωπον 
και δη το νέον. 

6) Και τέλος η εξύψωσις του ηθικού, θρησκευτικού, κοι¬ 
νωνικού και πολιτιστικού φρονήματος των ενοριτών. 

'Αρθρον 3ον 

Μέσα προς επίτευξιν των σκοπών 

1) Η διοργάνωσις διαλέξεων και ομιλιών θρησκευτικού, 
εθνικού, επιστημονικού, κοινωνικού και καλλιτεχνικού πε¬ 
ριεχομένου. 

2) Η διοργάνωσις εορταστικών και αθλητικών εκδηλώ¬ 
σεων και η προβολή καταλλήνων κινηματογραφικών ται¬ 
νιών και 3ΐίάβ5. 

3) Η συγκρότηση και λειτουργία ενοριακής βιβλιοθή¬ 
κης. 

4) Η εκμάθησις μουσικής και η οργάνωσις χορωδίας, δια 
εκκλησιαστικούς ύμνους και δημοτικά τραγούδια. 

5) Η καθιέρωσις απονομής επάθλων εις αριστεύοντας 
μαθητάς Γυμνασίου - Λυκείου και Φοιτητάς Ανωτέρων και 
Ανωτάτων Σχολών. 

6) Η οικονομική ενίσχυσις απόρων ενοριτών και κυρίως 
μαθητών, δια την παρακολούθησιν φροντιστηρίων, προ¬ 
μήθειαν γραφικής ύλης κ.λπ. 

7) Λειτουργία Κατηχητικού σχολείου. 

8) Έκδοσις περιοδικού. 

'Αρθρον 4ον 
Εποπτεία 

Το Πνευματικόν Κέντρον τελεί υπό την εποπτείαν του 
Σεβασμιωτάτου Μητροπολίτου Σταγών και Μετεώρων, 
αναπληρωμένου υπό του νομίμου αναπληρωτού του. 

'Αρθρον δον 

Διοικητικόν Συμβούλιον - θητεία 

1) Το Διοικητικόν Συμβούλιον αποτελείται από επτά (7) 
μέλη, ήτοι: 

α) Του Εφημερίου, ως Προέδρου. 

β) Ενός (1) μέλους του εκάστοτε Εκκλησιαστικού Συμ¬ 
βουλίου. 

γ) Πέντε (5) λαϊκών ανδρών ή γυναικών, προτεινομένων 
από το Εκκλησιαστικόν Συμβούλιον και διοριζομένων υπό 
του Σεβασμιωτάτου Μητροπολίτου Σταγών και Μετεώ¬ 
ρων. 

Το ως άνω Διοικητικόν Συμβούλιον, συνερχόμενον εις 
συνεδρίαν, κατόπιν προσκλήσεως του Προέδρου, εκλέγει 
δια ψηφοφορίας τον Αντιπρόεδρον, τον Γραμματέα και 
τον Ταμίαν. Απαντα τα μέλη του Διοικητικού Συμβουλίου 
προσφέρουν τας υπηρεσίας των αμισθί. 

Εάν μέλος απουσιάζει αδικαιολογήτως από τρεις συνε¬ 
χείς συνεδριάσεις, αντικαθίσταται δια διορισμού κατά την 
ανωτέρω διαδικασίαν υπό νέου μέλους. Ωσαύτως εάν μέ¬ 
λος δεν εκτελεί τα καθήκοντα αυτού καλώς ή εάν αι ενέρ- 
γειαι αυτού αντιστρατεύονται εις τους ανωτέρω εκτεθέ- 
ντας σκοπούς, αντικαθίσταται κατά τα ανωτέρω, κατόπιν 
εγγράφου προτάσεως του Προέδρου και τριών άλλων με¬ 
λών, υπό του Μητροπολίτου. 

γ 'Αρθρον 6ον 

Καθήκοντα Διοικητικού Συμβουλίου 

1. Ο Πρόεδρος του Διοικητικού Συμβουλίου εκπροσω¬ 
πεί το Ενοριακόν Πνευματικόν Κέντρον ενώπιον πόσης 
Διοικητικής, Δικαστικής και Εκκλησιαστικής Αρχής, προ- 
κειμένου δε περί όρκου δύναται να εξουσιοδοτεί εν των 
μελών του, απόντα δε ή κωλυόμενον τον αναπληροί ο 
Αντιπρόεδρος. 


2.0 Γραμματεύς τηρεί το Αρχείον, το Βιβλίον Πράξεων, 
το Βιβλίον κινητής και ακίνητης περιουσίας, το Πρωτόκολ- 
λον αλληλογραφίας, συνυπογράφει μετά του προέδρου 
την αλληλογραφίαν και τα εντάλματα πληρωμών και φυ¬ 
λάσσει την σφραγίδα. 

3. Ο Ταμίας τηρεί το Βιβλίον Ταμείου και το φάκελλο 
ενταλμάτων και αποδείξεων πληρωμής, υποχρεούμενος 
να λογοδοτεί εις τον Πρόεδρον και τα μέλη του Διοικητι¬ 
κού Συμβουλίου, όταν τούτο ζητηθεί υπ’ αυτών. 

Ο ταμίας δύναται να κρατεί εις χείρας αυτού ποσόν μέ- 
χρις 30.000 δραχμών. Το πλέον τούτων καταθέτει επ’ 
ονόματι του Πνευματικού Κέντρου εις Τράπεζαν ή Ταχ. 
Ταμιευτήριον, της αναλήψεως αυτών γινομένης, οσάκις 
χρειασθή, δια πράξεως του Διοικητικού Συμβουλίου. 

'Αρθρον 7ον 

Αρμοδιότητες Διοικητικού Συμβουλίου 

1. Επιλαμβάνεται παντός θέματος αναφερομένου εις 
την οργάνωσιν και λειτουργίαν του Πνευματικού Κέντρου 
και τη διαχείριση της περιουσίας του. 

2. Καταρτίζει τον ετήσιον προϋπολογισμόν και απολογι¬ 
σμόν. 

3. Αποφασίζει επί παντός ετέρου θέματος, δια τον 
οποίον δε γίνεται λόγος εις τον παρόντα κανονισμόν. 

4. Αι αποφάσεις λαμβάνονται κατά πλειοψηφίαν. Σε πε- 
ρίπτωσιν ισοψηφίας νικά ή ψήφος του Προέδρου. 

'Αρθρον 8ον 

Συνεδρίαι Διοικητικού Συμβουλίου - Απαρτία 

1. Το Διοικητικόν Συμβούλιον συνεδριάζει κατόπιν προ¬ 
σκλήσεως του Προέδρου ή εάν ζητήσωσι τούτο εγγράφως 
πέντε (5) μέλη αυτού. '■··«.*-· 

2. Τα θέματα συζητούνται κατά· σειρά, ώς ταύτα ανα¬ 
γράφονται εις την πρόσκλησιν.' Δύναται όμως προς της 
ημερήσιας διατάξεως, κατόπιν* ειδικής αποφάσεως, να 
συζητηθώσι και άλλα θέματα επείγονται. 

3. Το Διοικητικόν Συμβούλιον συνεδριάζον ευρίσκεται 
εν απαρτία, εφ’ όσον παρίστανται τρία (3) μέλη και ο Πρό¬ 
εδρος αυτού ή ο Αντιπρόεδρος, υπό την προϋπόθεσιν ότι 
ούτος έχει εξουσιοδοτηθεί προς τούτο εγγράφως υπό του 
Προέδρου. 

'Αρθρον 9ον 
Τηρούμενα βιβλία 

1) Βιβλίον Πράξεων, 2) Βιβλίον Πρωτοκιόλλου, 3) Βι- 
βλίον Ταμείου, 4) Βιβλίον Κινητής και Ακίνητης Περιου¬ 
σίας, 5) Βιβλίον διπλοτύπων εισπράξεως και 6) Βιβλίον 
ενταλμάτων πληρωμής, άπαντα θεωρημένα υπό της Ιεράς 
Μητροπόλεως. 

'Αρθρον ΙΟον 

Πόροι του Ενοριακού Πνευματικού Κέντρου 

1. Επιχορήγησις ιερού ναού Οσίων Μετεωριτών Πατέ¬ 
ρων Καλαμπάκας, της Ιεράς Μητροπόλεως Σταγών και 
Μετεώρων και των Ιερών Μονών Μετεώρων. 

2. Εισφοραί του Δήμου ή του Δημοσίου ή παντός ετέρου 
Οργανισμού ή Νομικού Προσώπου Δημοσίου ή Ιδιωτικού 
Δικαίου. 

3. Χρηματικά ποσά, προερχόμενα εκ της περιφοράς δί¬ 
σκου εις τον Ιερόν Ναόν. 

4. Δωρεαί και κληρονομίαι υπέρ του Πνευματικού Κέ¬ 
ντρου. 

5. Έσοδα εκ λαχειοφόρων αγορών ή άλλων εκδηλώ¬ 
σεων. 

6. Τα έσοδα εκ των δεξιώσεων μνημοσύνων και κηδειών 
εις την αίθουσαν του Πνευματικού Κέντρου. 

7. Παν άλλο έσοδον μη προβλεπόμενον ανωτέρω. 

Άρθρον 11 ον 
Διάθεσις πόρων 

1. Δια την αντιμετώπισιν των εξόδων λειτουργίας του 
Πνευματικού Κέντρου (φωτισμός, θέρμανσις, ύδρευσις, 
αμοιβαί καθηγητών Μουσικής κ,λπ.). 

2. Δια την επίπλωσιν και τον εξοπλισμόν του Πνευματι¬ 
κού Κέντρου. 

3. Δια την προμήθειαν βιβλίων προς εμπλουτισμόν της 
βιβλιοθήκης του Πνευματικού Κέντρου. 

4. Δια την ενίσχυσιν ατόμων εχόντων ανάγκην οικονομι¬ 
κής βοήθειας και δια την βράβευσιν αριστούχων μαθητών. 

5. Δια την έκδοσιν περιοδικού. 

'Αρθρον 12ον 
Τροποποίησις Κανονισμού 

Ο παρών Κανονισμός τροποποιείται δι’ αποφάσεως του 
Διοικητικού Συμβουλίου του Πνευματικού Κέντρου, εγκρι- 
νομένης υπό του Σεβασμιωτάτου Μητροπολίτου Σταγών 
και Μετεώρων. 

'Αρθρον 13ον 

ΔωρηταΙ - Ευεργέται - Μεγ. Ευεργέται 

Το Διοικητικόν Συμβούλιον του Πνευματικού Κέντρου 
δύναται να ανακηρύσση Δωρητάς, Ευεργέτας και Μεγά¬ 
λους Ευεργέτας του Πνευματικού Κέντρου, είτε εν ζωή 
είτε μετά θάνατον ευρισκομένους. Δωρητής ανακηρύσσε- 
ται ο προσφέρων από 300.000 δραχ. και άνω και αναλό- 
γως ανακηρύσσονται, κατά την κρίσιν του Διοικητικού 
Συμβουλίου, οι Ευεργέται και Μεγάλοι Ευεργέται. 

'Αρθρον 14ον 

Διάλυσις του Πνευματικού Κέντρου 

Το Πνευματικόν Κέντρον δεν δύναται να διαλυθή άλλως 
ή μη δΓ ομοφώνου και ητιολογημένης αποφάσεως του Εκ¬ 
κλησιαστικού Συμβουλίου του ιερού ναού Οσίων Μετεωρι¬ 
τών πατέρων Καλαμπάκας και τη εγκρίσει του Σεβασμιω- 
τάτου Μητροπολίτου Σταγών και Μετεώρων, οπότε η τυ¬ 
χόν κινητή και ακίνητος περιουσία τούτου περιέρχεται εις 
τον ανωτέρω ιερόν ναόν. 

'Αρθρον 15ον 
Ισχύς του Κανονισμού 

Ο παρών Κανονισμός ισχύει από της νόμιμου εγκρίσεως 
του υπό του Μητροπολιτικού Συμβουλίου της Ιεράς Μη- 
τροπόλεως Σταγών και Μετεώρων και τη δημοσιεύσει του 
εις το περιοδικόν ΕΚΚΛΗΣΙΑ και την Εφημερίδα της Κυ- 
βερνήσεως. 

'Αρθρον 16ον 
Κάλυψις δαπάνης 

Από τας διατάξεις του Κανονισμού αυτού προκαλείται 


δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Σταγών και Μετεώρων το 
ύψος της οποίας δεν μπορεί να προσδιοριστεί. 


Σύσταση Εκκλησιαστικού Ιδρύματος στην Ιερά Μητρό¬ 
πολη Σύρου με την επωνυμία «Εκκλησιαστικό Πνευμα¬ 
τικό Κέντρο Χρούσσων Σύρου» και Κανονισμός Λει¬ 
τουργίας αυτού. 

ΙΕΡΑ ΜΗΤΡΟΠΟΛΙΣ ΣΥΡΟΥ 

Έχοντες υπ' όψιν ημών το άρθρον 1 παράγραφος 4 
και 29 παράγραφος 2 του Ν. 590/1977 «Περί Καταστατι¬ 
κού Χάρτου της Εκκλησίας της Ελλάδος», αποφασίζομεν 
την ίδρυσιν «Εκκλησιαστικού Πνευματικού Κέντρου», εν 
τη ενορία Γενεθλίων της Θεοτόκου Χρούσσων Σύρου, επί 
τω σκοπώ της πνευματικής καλλιέργειας και πραγωγής 
των κατοίκων της Σύρου και δη των νέων. 

Ερμούπολη, 2 Μαρτίου 1993 
Ο Σύρου ΔΩΡΟΘΕΟΣ 


ΚΑΝΟΝΙΣΜΟΣ 

Λειτουργίας Εκκλησιαστικού Πνευματικού Κέντρου 

Χρούσσων Σύρου, Ιεράς Μητροπόλεως Σύρου. 

'Αρθρον 1 

Ιδρύεται εις τον ενοριακόν Ναόν των Γ ενεθλίων της Θε¬ 
οτόκου Χρούσσων Σύρου «ΕΚΚΛΗΣΙΑΣΤΙΚΟ ΠΝΕΥΜΑ¬ 
ΤΙΚΟ ΚΕΝΤΡΟ ΧΡΟΥΣΣΩΝ ΣΥΡΟΥ». 

Έδρα του Κέντρου είναι το ισόγειον κτίριον, το αποπε- 
ρατωθέν πλησίον του Ναού των Γενεθλίων της Θεοτόκου 
Χρούσσων Σύρου. 

Άρθρον 2 

Σκοπός του Ε.Π.Κ. είναι η θρησκευτική και πολιτιστική 
εν γένει προαγωγή της κοινωνίας της Σύρου με την διάδο- 
σιν τη Ευαγγελίου, την παρότρυνσιν μελέτης ωφελίμων βι¬ 
βλίων, την προσφοράν αγάπης μέσω θρησκευτικών, κοι¬ 
νωνικών και πολιτιστικών εκδηλώσεων. 

'Αρθρον 3 

Έσοδα του Κέντρου είναι: 

α) Δωρεαί, κληρονομίαι και επιχορηγήσεις κρατικοί και 
άλλαι. 

β) Τα εκ διαφόρων εκδηλώσεων έσοδα. 

γ) Οποιοδήποτε έσοδο, το οποίον νομίμως κατατίθεται 
εις το ταμείον του Κέντρου. 

'Αρθρον 4 

α) Το Ε.Π.Κ. διοικείται από πενταμελή Διοικητική Επι¬ 
τροπή, η οποία θα τελή υπό την εποπτείαν του Σεβ. Μη¬ 
τροπολίτου Σύρου. 

β) Πρόεδρος της Διοικητικής Επιτροπής είναι ο εκά- 
στοτε Προϊστάμενος του Ναού των Γ ενεθλίων της Θεοτό¬ 
κου Χρούσσων Σύρου. Εις περίπτωσιν αδυναμίας του λόγω 
ασθένειας ή γήρατος, Πρόεδρος ορίζεται υπό του Μητρο¬ 
πολίτου Σύρου. 

γ) Τα υπόλοιπα Μέλη της Επιτροπής είναι άνδρες ή γυ¬ 
ναίκες Ορθόδοξοι το δόγμα και διορίζονται υπό του Μη¬ 
τροπολίτου κατόπιν προτάσεως του Εκκλησιαστικού Συμ- 

βουλίου του ειρημμένου Ναού. Ως Μέλη είναι δυνατόν να 
διορίζονται και τα μέλη του Εκκλησιαστικού Συμβου¬ 
λίου. 

δ) Η θητεία της Διοικητικής Επιτροπής είναι τριετής. 
ε) Η Επιτροπή μετά το διορισμό της συνέρχεται εις 
σώμα και εκλέγει μυστικώς τον Γραμματέα και τον Ταμία. 

στ) Όλα τα μέλη της Επιτροπής προσφέρουν τας υπη¬ 
ρεσίας των αμισθί, έχουν δικαίωμα επαναδιορισμού και εις 
περίπτωσιν δυστροπίας ή συνεχούς αρνήσεως προσφο¬ 
ράς των υπηρεσιών τους, παύονται υπό του Μητροπολί¬ 
του. 

Αρμοδιότητες της Διοικητικής Επιτροπής 
α) Προβαίνει εις τας αναγκαίας δαπάνας λειτουργίας 
του Ε.Π.Κ. «5 

β) Συντάσσει τον οικονομικόν ετήσιον απολογισμών και 
προϋπολογισμόν. 

γ) Αποφασίζει δια κάθε άλλο θέμα, το οποίον δεν ανα- 
φέρεται εις τον παρόντα Κανονισμόν, μετ’ έγκρισιν του 
Μητροπολιτικού Συμβουλίου. 

δ) Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας κατισχύει η ψήφος του Προέ¬ 
δρου. 

'Αρθρον 5 

α) Ο Πρόεδρος εκπροσωπεί το Κέντρον ενώπιον πάσης 
αρχής. 

β) Συγκαλεί εις συνεδρίασιν τη Δ.Ε., καταρτίζων μετά 
του Γραμματέως τα θέματα της ημερησίας διατάξεως και 
διευθύνει τας συζητήσεις. 

γ) Φροντίζει δια την πραγμάτωσιν των αποφάσεων της 
Δ.Ε. 

δ) Συνυπογράφει μετά του Γ ραμματέως τα σχετικά έγ¬ 
γραφα και μετά του Ταμίου τα έγγραφα της οικονομικής 
διαχειρίσεως. 

'Αρθρον 6 

α) Ο Γραμματεύς είναι υπεύθυνος δια την αλληλογρα¬ 
φίαν, δια την φύλαξιν της σφραγίδος, δια την σύνταξιν 
μετά του Προέδρου της ημερησίας διατάξεως των συνε¬ 
δριάσεων της Δ.Ε. 

β) Συντάσσει τα Πρακτικά των συνεδριάσεων και τηρεί 


τα βιβλία πρακτικών, πρωτοκόλλου, αποθήκης, δωρητών 
και ευεργετών. 

γ) Εις περίπτωσιν απουσίας του Προέδρου τον απαλη- 
ρεί, ενώ ο ίδιος αναπληρούται από οποιοδήποτε άλλο Μέ¬ 
λος, μετ’ απόφασιν της Δ.Ε. 

'Αρθρον 7 

α) Ο ταμίας επιμελείται τη διαχείριση της περιουσίας 
του Ε.Π.Κ. 

β) Τηρεί τα βιβλία εσόδων και εξόδων και εκδίδει τας νο¬ 
μίμους δια πάσαν είσπραξιν αποδείξεις, τας οποίας εκ των 
προτέρων έχει θεωρήσει η Μητρόπολις Σύρου. 

γ) Συνυπογράφει μετά του Προέδρου και του Γ ραμμα¬ 
τέως τα έγγραφα της οικονομικής διαχειρίσεως. 

'Αρθρον 8 

Εις περίπτωσιν θανάτου ή παραιτήσεως Μέλους αντικα¬ 
θίσταται υπό του Σεβ. Μητροπολίτου Σύρου μετά πρότα- 
σιν του Εκκλησιαστικού Συμβουλίου του Ναού Χρούσσων 
Σύρου. 

'Αρθρον 9 

Ο Κανονισμός δύναται να τροποποιηθεί μετ’ απόφασιν 
της Δ.Ε. και έγκρισιν του Μητροπολιτικού Συμβουλίου. 

'Αρθρον 10 

α) Εις περίπτωσιν διαλύσεως του Ε.Π.Κ. η περιουσία 
του περιέρχεται εις το Ναόν Γενεθλίων Χρούσσων Σύρου. 

β) Το Ε.Π.Κ. έχει ιδίαν σφραγίδα στρογγύλην, φέρουσαν 
εις τον μέσον παλαιοχριστιανικόν σύμβολον, γύρωθεν δε 
τας λέξεις, «Εκκλησιαστικό Πνευματικό Κέντρο Χρούσ¬ 
σων Σύρου». - 

'Αρθρον 11 

Ο Κανονισμός ισχύει από της δημοσιεύσέώς του εις το 
επίσημον Δελτίον «ΕΚΚΛΗΣΙΑ» κάι την Εφημερίδα της 
Κυβερνήσεως. 

'Αρθρον 12 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Σύρου το ύψος της 
οποίας δεν μπορεί να προσδιορισθεί. 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


: κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 



Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

)> 

)> 

» 

Β 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

ΙΜ-.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















